Død kvinne funnet ved vei i Mosjøen
I en pressemelding bekrefter politiet at en kvinne ved 17.30-tiden tirsdag ettermiddag ble funnet i Kulstadlia i Mosjøen. Kvinnen ble funnet mens politi og frivillige hjelpemannskaper lette etter en savnet 57-åring.Operasjonsleder Egil Pettersen ved Helgeland politidistrikt bekrefter overfor Helgeland Arbeiderblad at det er funnet en død kvinne, og at det var bremsespor i veien ved funnstedet.En 57 år gammel kvinne har vært savnet i området siden lørdag. Politiet søkte i nærområdet hvor kvinnen bor og sist ble observert da de fant den døde kvinnen. Politiet vet foreløpig ikke hvorfor den døde kvinnen døde. Hun vil nå bli obdusert.Den savnede kvinnes nærmeste pårørende er orientert om funnet og om politiets videre arbeid. Politiet i Helgeland ønsker ikke å kommentere saken ytterligere overfor VG tirsdag kveld.
Politiet fant tirsdag ettermiddag en død kvinne mens de lette etter en savnet 57-åring. Ifølge politiet var det bremsespor i asfalten på veien ved funnstedet.